jkorsvik/nowiki_second_scrape_merged huggingface dataset:
Der gutta er

Der gutta er (originaltittel: Where the Boys Are '84) er en amerikansk filmkomedie og en gjenskapelse av filmen Where the Boys Are fra 1960. Filmen ble utgitt i 1984 og handler om fire jenter på college. De reiser til Fort Lauderdale i påskeferien. Filmen handler om jentenes opplevelser i Fort Lauderdale.
Filmen fikk dårlige kritikker, og ble nominert til 5 Golden Raspberry Awards i den femte Razzie-utdelingen i 1985. Filmen «vant» bare en pris, for «Verste kvinnelige birolle» (Lynn-Holly Johnson).


== Handling ==
Fire samarbeidspartnere fra snødrevet Penmore College i nord-øst reiser til Fort Lauderdale, Florida på ferie for å teste nattelivet: Carole tar også ferie fra sin kjæreste. Jennie møter en rik pianist, og en rockemusiker. Sandra er på leting etter den riktige mannen i sitt liv. Laurie drømmer om en natt med uhemmet lidenskap sammen med en mann. Laurie ender opp med å få sitt ønske, om enn gjennom en ganske uventet kilde.


== Skuespillere ==
Lisa Hartman som Jennie Cooper
Russell Todd som Scott Nash
Lorna Luft som Carole Singer
Wendy Schaal som Sandra Roxbury
Lynn-Holly Johnson som Laurie Jameson
Howard McGillin som Chip
Louise Sorel som Barbara Roxbury
Alana Stewart som Maggie
Christopher McDonald som Tony
Daniel McDonald som Camden Roxbury III


== Eksterne lenker ==
(en) Der gutta er på Internet Movie Database 
(sv) Der gutta er i Svensk Filmdatabas 
(da) Der gutta er i Danmark Nationale Filminstitut 
(nl) Der gutta er på MovieMeter 
(en) Der gutta er på AllMovie 
(en) Der gutta er på Turner Classic Movies 
(en) Der gutta er på Rotten Tomatoes 
(en) Der gutta er på Box Office Mojo
Klarälven

Klarälven er en elv som renner gjennom Värmland i Sverige og ut i innsjøen Vänern ved Karlstad. Klarälven er Trysilelvas fortsettelse på svensk side. Den er rundt 300 kilometer lang i Sverige, mens hele vassdraget er rundt 460 kilometer. Elva har et nedbørfelt på 11 847,6 km² og en middelvannføring ved munningen på 162,5 m³/s.


== Referanser ==
Pando

Pando er et departement nord i Bolivia. Den har et areal på 63 827 km² og en befolkning på 110 436 (2012). Departementshovedstaden ligger i Cobija.


== Provinser i Pando ==
Pando er inndelt i fem provinser (provincias):


== Referanser ==
Cobija

Cobija er hovedstad i departementet Pando som ligger nord i Bolivia. Byen hadde ved den offisielle folketellingen i 2001 et innbyggertall på 20 820.


== Referanser ==
Feriepenger

Feriepenger er en godtgjørelse en arbeidstaker opparbeider seg rett til gjennom kalenderåret forut for ferieåret. Feriepenger er et prosenttillegg til den lønnen som er utbetalt året før pengene skal utbetales. I Norge er retten til feriepenger nedfelt i ferieloven. Feriepenger er et begrep i Norge, Sverige (semesterlön), Danmark (feriepenge), Belgia og Nederland (vakantiegeld), Tyskland og Østerrike (Urlaubsgeld).


== Norsk lov ==
Dersom man ikke har vært i jobb året før, har man stadig rett på ferie, men ikke rett til feriepenger. Ferieåret er det året ferien avvikles. De feriepengene man opptjener i opptjeningsåret, utbetales i forbindelse med ferieavviklingen i det påfølgende ferieåret, senest en uke før ferien starter.
Retten til feriepenger er knyttet til arbeidstakerbegrepet; det at man utfører arbeid i annens tjeneste. Frilansere og selvstendig næringsdrivende har derfor ikke rett til feriepenger etter den norske ferieloven. 
Feriepengene utgjør 10,2 % av feriepengegrunnlaget. Arbeidstakere over 60 år har krav på 12,5 %. Arbeidstakere som omfattes av en tariffavtale som gir en femte ferieuke mottar 12 % (arbeidstakere over 60 år 14,3 %).


== Referanser ==
Sony Open in Hawaii

Sony Open in Hawaii er en golfturnering på PGA-touren. Den spilles årlig i januar på Waialae Country Club i Honolulu på Hawaii. Banen er 6456 meter lang (7060 yards), og har par 70. Det nåværende navnet fikk turneringen i 1999. Tidligere har den hett Hawaiian Open (1928–1990), United Hawaiian Open (1991), United Airlines Hawaiian Open (1992–1998).


== Tidligere vinnere ==


== Eksterne lenker ==
(en) Offisielt nettsted 
Profil på PGATour.com
Lundersæter

Lundersæter (skogfinsk: Lunneronsäteri) er en bygd med ca. 350 innbyggere i Kongsvinger kommune som ligger 25 km nordøst for kommunesenteret. Med barneskole, samfunnshus og Lundersæter kirke er den sentret på Brandval Finnskog. I sin videre betydning består Lundersæter av tre separate deler, Lundersæter, Græsberget og Øyermoen.
Det finnes en rekke lag og foreninger som for eksempel idrettslag og tre grendeforeninger. Idrettslaget kan skilte med en rekke Norgesmestere, da fremst i orientering. Den mest kjente er Magne Lystad som ble Europamester, nordisk mester og Norgesmester en rekke ganger.


== Referanser ==
Acetylsalisylsyre

Acetylsalisylsyre er et smertestillende, febernedsettende og betennelsesdempende ikkesteroid antiinflammatorisk middel. Stoffet reduserer også blodplatenes evne til å klumpe seg sammen. Stoffet er en fargeløs, krystallisk forbindelse med sur smak og uten lukt. Den er lett løselig i alkohol, tungt løselig i vann og smelter ved rask oppvarming mellom 135 °C og 141 °C.


== Historie ==

Acetylsalisylsyre har vært brukt som legemiddel i mer enn 100 år. Den aktive substansen fra barken fra piletreet, kjent allerede i antikken, ble isolert i krystallinsk form i 1828 av Henri Leroux. Kjemikaliet ble også senere ekstrahert fra mjødurt av tyske forskere 1839.


== Bruksområde ==
Stoffet brukes mot smerter (spesielt hodepine) og feber og finnes under flere varemerkebeskyttede navn, blant annet Dispril, Aspirin og Globoid. Acetylsalisylsyrens betennelsesdempende effekt gjør at den også brukes ved leddgikt. 
Stoffet brukes i små doser ved forebygging av hjertesykdommer, Albyl-E, og etter drypp eller hjerteinfarkt for å hindre blodet i å levre seg i blodårer som fører til hjernen eller hjertet.


== Graviditet og amming ==
Acetylsalisylsyre bør ikke brukes over lengre tid under svangerskapet, og ikke i det hele tatt de siste tre månedene før fødselen. Jevnlig bruk bør også unngås ved amming.


== Forsiktighet ==
Acetylsalisylsyre kan forårsake magesår dersom man tar for mye av det. Albyl-E er laget slik at tablettene ikke blir oppløst før de når tarmen for å unngå denne virkningen. Stoffet kan også være årsak til astma, eller forverre astmaen til dem som allerede har det. Barn som har influensa eller vannkopper bør ikke få acetylsalisylsyre, siden stoffet ved disse sykdommene kan utløse en alvorlig (men sjelden) sykdom kalt Reyes syndrom.
Det kan også være hormonforstyrrende.


== Noter ==


== Referanser ==


== Eksterne lenker ==
Lommelegen
Tidsskrift for Den norske legeforening
Acetylsalicylsyra – 500 år? Av farm. dr Håkan Tunón (svensk)
Leonard Part 6

Leonard Part 6 er en filmkomedie fra 1987, regissert av Paul Weiland og med Bill Cosby i hovedrollen. Cosby var også med på å skrive manus.


== Handling ==
Bill Cosby har rollen som «Leonard Parker», en tidligere CIA-agent som igjen blir rekruttert av CIA —, denne gang for å redde verden fra slemme vegetarianere som hjernevasker dyr slik at de tar livet av folk. 


== Kritikk ==
Da filmen ble lansert i 1987 sa Bill Cosby at han var så skuffet over den at han gikk offentlig ut og anbefalte folk ikke å sløse bort penger på å se den. Cosby la mesteparten av skylden for filmens problemer på Weiland, en mann han syntes var for ung og uerfaren, selv om Cosby selv var medskribent og produsent for filmen.
Filmen utgir seg for å være en oppfølger til forgjengere som ikke eksisterer. Den opptrer også på listen over filmer som blir ansett som de verste noensinne. Leonard Part 6 vant tre Golden Raspberry Awards under den åttende Razzie-utdelingen i 1988, og ble igjen nominert til en Razzie-pris i 2005 som «verste «komedie» i løpet av våre 25 første år». Få uker etter seremonien i 1988 mottok Cosby sine tre priser live på The Fox Late Show, men han ba om å få de tre prisene utført i 24 karat (100%) gull og italiensk marmor.


== Rolleliste ==
Bill Cosby som Leonard Parker.
Tom Courtenay som Frayn.
Joe Don Baker som Nick Snyderburn.
Moses Gunn som Giorgio Francozzi.
Gloria Foster som Medusa Johnson.
Pat Colbert som Allison Parker.
Victoria Rowell som Joan Parker.
John Hostetter som Adams.


== Eksterne lenker ==
(en) Leonard Part 6 på Internet Movie Database 
(sv) Leonard Part 6 i Svensk Filmdatabas 
(da) Leonard Part 6 i Danmark Nationale Filminstitut 
(fr) Leonard Part 6 på Allociné 
(nl) Leonard Part 6 på MovieMeter 
(en) Leonard Part 6 på AllMovie 
(en) Leonard Part 6 på Turner Classic Movies 
(en) Leonard Part 6 på Rotten Tomatoes 
(en) Leonard Part 6 på Box Office Mojo 
«the agony booth» : Omtale av Leonard Part 6
Beriev

Beriev Flyfabrikk (tidligere Beriev designbyrå) er en russisk flyprodusent som ble opprettet i Taganrog i 1934. Ingeniør Georgij Berijev var den første sjefskonstruktør ved fabrikken og den bærer hans navn. Gjennom årene har fabrikken utviklet 29 ulike flytyper, 14 av disse ble satt i serieproduksjon.
Idag har fabrikken rundt 3000 ansatte og er spesielt kjent som produset av amfibiefly. Be-200 flerformål fly er et nytt amfibiefly som Beriev har utviklet og produserer. Beriev Flyfabrikk er et datterselskap av United Aircraft Corporation.


== Fly utviklet av Beriev (utvalg) ==
Be-6 maritimt rekognoseringsfly
Be-10 sjøfly
Be-12 maritimt rekognoseringsfly
Be-32 regionalt passasjerfly/transportfly
Be-40 maritimt rekognoseringsfly
Be-42 amfibiefly
Be-103 lett amfibiefly
Be-200 multirolle amfibiefly


== Eksterne lenker ==
Offisielt nettsted for Beriev flyfabrikk
Om Beriev Flyfabrikk, fra Taganrogs offisielle nettsted
Bergerac (TV-serie)

Bergerac er en britisk kriminalserie som gikk på BBC1 fra 1981 til 1991. Serien handler om den eks-alkoholiserte kriminalbetjenten Jim Bergerac, som holder til på øya Jersey i Den engelske kanal. Rollen som Bergerac ble spilt av John Nettles. Andre sentrale skikkelser i serien er Charlie Hungerford, en lokal rik forretningsmann og Bergeracs eks-svigerfar, spilt av Terence Alexander; Deborah, hans ekskone, spilt av Deborah Grant; og hans sjef Barney Crozier, spilt av Sean Arnold.
Serien gikk på NRK fra 1982 til 1992. Til sammen 79 episoder ble sendt på NRK. TVNorge sendte hele serien fra 1997 til 2000.


== Om serien ==
Serien ble til da serien Ring Radio West måtte skrives om fordi hovedrolleinnehaveren, Trevor Eve, trakk seg. Produksjonsteamet bak Ring Radio West skapte da Bergerac i stedet.


== Referanser ==


== Eksterne lenker ==
(en) Bergerac på Internet Movie Database
Siri Marte Hollekim-Strand

Siri Marte Hollekim-Strand (født 5. mars 1975, opprinnelig fra Verdal i Nord-Trøndelag) er en tidligere norsk landslagsutøver i judo og trener. Hun bor i Melhus kommune i Trøndelag.
Hun har doktorgrad i klinisk medisin fra Norges teknisk-naturvitenskapelige universitet (NTNU), internasjonal master i treningsfysiologi (NTNU), er fysioterapeut (HiO) og gikk videregående skole på Norges Toppidrettsgymnas i Bærum avd. judo. Mellom 2006 og 2008 gjennomførte hun Olympiatoppens topptrenerutdanning ved NTNU. I 2009 gjennomførte hun HiSTs ernæring samt HiST/Olympiatoppens Idrettsernæring og har senere tatt IOCs Sports Nutrition Diploma.  
Hun arbeider ved Olympiatoppen og NTNU. Fra januar 2006 til desember 2008 var Hollekim-Strand ansatt som fysisk trener for Rosenborg Ballklub. Før det jobbet hun som fysioterapeut ved Norges Toppidrettsgymnas i Bærum og som fysioterapeut ved Mensendieck Klinikken Fysioterapi A/S i Oslo med oppdrag innen bredde- og toppidrett.I 1991 var Hollekim-Strand utsatt for en alvorlig bilulykke under et utvekslingsopphold på New Zealand. 4 omkom, to overlevde. Hollekim-Strand og psykolog (Sykehuset Levanger) Tormod Rimehaug skrev i 2002 en artikkel som omhandler nett-terapi og bearbeidelse av etterreaksjoner på en slik opplevelse. Siri Marte Hollekim fremstår sammen med Rimehaug i programmet Faktor på NRK (2003). 
Hollekim-Strand har to døtre, født 2002 og 2009. Hun giftet seg i 2013 med tidligere Rosenborg-spiller Roar Strand. De har en datter sammen.


== Referanser ==
Svein Cato Bakkemo

Svein Cato Bakkemo (født 28. oktober 1964 i Gjøvik) er en norsk fotballtrener. Fra januar 2007 til mai 2008 var han Tom Nordlies assistenttrener i Lillestrøm. Han har tidligere blant annet trent Gjøvik-Lyn, FF Lillehammer og Ham-Kam. Han ledet sistnevnte til kvalifiseringsplass i 1. divisjon 2001, men laget tapte for Bryne. Han var trener i klubben fra 2001 til 2002.
Han har ledet både Gjøvik-Lyn og Lillehammer til opprykk fra 3. divisjon. Bakkemo skrev D-trener-oppgaven sin sammen med Tom Nordlie. Bakkemo var styremedlem i Gjøvik-Lyn fra 2006.


== Eksterne lenker ==
«Svein Cato Bakkemo» hos Altomfotball.no
Deutsche Presse-Agentur

Deutsche Presse-Agentur GmbH (dpa) er det største nyhetsbyrået i Tyskland, og har hovedsete i Hamburg. Det ble opprettet 18. august 1949 i Goslar, ved sammenslåing av tre tyske nyhetsbyråer.
De 190 andelshaverne i dpa er utelukkende medieforetak som forlag og kringkastingsselskaper.
dpa benytter utelukkende egne korrespondenter for utenriksnyheter og har ca. 800 ansatte i tillegg til flere tusen freelancere og stringere. I 2010 var selskapets omsetning på 87 824 000 millioner euro.dpas verdensnyhetstjeneste finnes i tysk, engelsk, spansk og arabisk utgave. dpas «basistjeneste» er det viktigste produktet, og omfatter daglig omkring 750 meldinger fra hele verden innen områdene politikk, økonomi, kultur, sport og forskjellig. I tillegg til dette omfatter tilbudet  tolv regionale tjenester i Tyskland, som også dekker alle vanlige journalistiske områder. Nyhetsbyrået leverer daglig rundt 1 500 bilder.Selskapet er representert i 80 land i hele verden, og har bare i Tyskland mer enn 50 kontorer. Den engelske tjenesten produseres i Cork (Irland), den spanske i Buenos Aires og Madrid og den arabiske har sin hovedredaksjon i Kairo.
Sjefredaktør er Sven Gösmann og administrerende direktør Michael Segbers.


== Referanser ==


== Eksterne lenker ==
Offisielt nettsted 
Offisielt nettsted 
(en) Deutsche Presse-Agentur – kategori av bilder, video eller lyd på Commons 
Billeddatabase
dpa-AFX
Forlaget Oktober

Forlaget Oktober AS er et norsk bokforlag, etablert i 1970, og i dag et datterselskap 91% eid av H. Aschehoug & Co (W. Nygaard). Forlaget utgir i dag hovedsakelig skjønnlitteratur. I 2011 var 105 forfattere tilknyttet forlaget. Oktober har ansatt fire forlagsredaktører for norsk skjønnlitteratur og en for oversatt litteratur. Geir Berdahl var forlagssjef fra 1979 til 2015. Fra juni 2015 overtok Ingeri Engelstad som ny forlagssjef. 


== Historie ==
Forlaget ble stiftet i 1970 av personer som var medlemmer av SUF(m-l) med utgangspunkt i organisasjonens studieforbund, Sosialistisk Opplysningsråd. I 1973 gikk det reelle eierskapet over til det nystiftede partiet AKP(m-l). I 1992 ble de fleste av aksjene i forlaget solgt til Aschehoug på grunn av økonomiske problemer. I dag eier H. Aschehoug & Co (W.Nygaard) 91 prosent av Oktober.Den første boka på forlaget var en samling taler og artikler av den bulgarske kommunistlederen Georgi Mihajlov Dimitrov. På 1970-tallet solgte forlaget blant annet tekster av Karl Marx, Friedrich Engels, Vladimir Lenin, Josef Stalin, Mao Zedong og Pol Pot, i tillegg til oversatt revolusjonær skjønnlitteratur og samfunnskritisk sakprosa. Oktober var blant annet først til å gi ut den nobelpris-nominerte albanske forfatteren Ismail Kadare på norsk. 
På denne tida opprettet og drev AKP(m-l) et nett av Oktober-bokhandeler i mange byer og småsteder. Jon Michelets prisbelønte kriminalroman Jernkorset ble skrevet mens han var ansatt i Oktober blant annet for å opprette slike bokhandler, og boka skildrer en sprengning av en Oktober-bokhandel på Notodden. Etter at boka kom, ble Oktober-bokhandelen i Tromsø sprengt i lufta.
I dag er forlaget utelukkende et forlag for skjønnlitteratur og generell litteratur. Det betyr at de (i motsetning til allmennforlag som for eksempel Damm og Cappelen) ikke gir ut skolebøker, håndbøker, verk og barnebøker.  Karakteristiske forfatterskap som har fulgt forlaget gjennom flere år, er Dag Solstad, Jon Michelet, Kjersti Ericsson, Kjell Askildsen, Edvard Hoem og Espen Haavardsholm. Da forlagsredaktør (og forfatter) Geir Gulliksen flyttet fra Tiden Norsk Forlag til Oktober i mai 2001, tok han med seg flere unge forfatterskap, blant annet Karl Ove Knausgård, Tore Renberg, Lars Ramslie og Thorvald Steen. 
Oktober gir også ut både norske og oversatte samfunnskritiske debattbøker, som  Kjøpt og underbetalt (originaltittel Nickel and dimed), den amerikanske journalisten Barbara Ehrenreichs dokumentarfortelling om da hun prøvde å overleve som ufaglært kvinnelig arbeidskraft.
Forlaget Oktober ga ut en vinyl LP i 1971 med Fronteatret og Visegruppa PS som het Slutt opp, kamerat. Det ble med denne ene utgivelsen. I 1973 var Oktober en av drivkreftene bak å starte plateselskapet MAI, som de senere skulle overta helt.


== Litteratur ==
Geir Berdahl: 40 års nervøsitet - jubileumsbok skrevet av forlagsredaktør 2010  ISBN 9788249508129


== Referanser ==


== Eksterne lenker ==
Oktober.no
Dagbladet.no Startet med Lenin og Mao, endte opp med Knausgård Fredrik Wandrups oppsummering av forlagets utvikling 25.10.2010
Sean Penn

Sean Justin Penn (født 17. august 1960 i Los Angeles County i California) er en amerikansk skuespiller, filmskaper, aktivist og politiker. Han ble Oscar-nominert for rolletolkningene sine i filmene Dead Man Walking (1995), Tekkelig og Tarvelig (1999) og I am Sam (2001). Penn vant prisen for første gang for rollen som Jimmy Markum i filmen Mystic River (2003). Han vant sin andre Oscar for rollen som den homofile politikeren Harvey Milk i Gus Van Sants film Milk (2008).
Penn har også hatt gjesteopptredener i komiserier som Two and a Half Men og Venner for livet. Han er politisk engasjert, og har besøkt Venezuelas president Hugo Chávez og Cubas regjering for å diskutere politikk. Penn er kjent for sitt humanistiske arbeid etter orkanen Katrina og jordskjelvet på Haiti. Han var gift med artisten Madonna fra 1985 til 1989.Penn innledet deretter et forhold til skuespillerinnen Robin Wright. De fikk datteren Dylan Frances i april 1991. Sønnen Hopper Jack Penn ble født i august 1993. Penn og Wright var gift fra 1996 til 2010.Penn var i Ukraina under Den russisk-ukrainske krisen 2021–2022 for å lage en dokumentar om forholdene. Han møtte der blant andre Volodymyr Zelenskyj, landets president. Penn mente at USA burde støtte Ukraina mot den russiske invasjonen som begynte mens han var i landet. Penn uttalte at Putin hadde gjort en grusom feil ved å invadere (a most horrible mistake for all of humankind). Penn er kjent for sin sosiale aktivisme og for arbeid med profilerte og risikable prosjekter. Penn og medarbeidere forlot Ukraina 3. mars. I september 2022 erklærte Russland Penn som persona non grata, på grunn av hans virksomhet i landet.


== Filmografi (utvalg) ==

1981 – Rosignal

1982 – Fast Times at Ridgemont High

1985 – Kodenavn: Falken

1988 – Colors

1989 – De kalte oss helter

1993 – Carlito's Way

1995 – Dead Man Walking

1997 – Spillet

1998 – Den tynne røde linjen

2001 – I am Sam

2003 – Mystic River

2005 – Tolken

2006 – Alle kongens menn

2007 – Into the Wild

2008 – What Just Happened

2008 – Milk

2011 – The Tree of Life

2013 – Gangster Squad

2013 – The Secret Life of Walter Mitty

2015 – The Gunman


== Referanser ==


== Eksterne lenker ==
(en) Sean Penn på Internet Movie Database 
(sv) Sean Penn i Svensk Filmdatabas 
(da) Sean Penn på Filmdatabasen 
(da) Sean Penn på danskfilmogtv.dk 
(da) Sean Penn på Scope 
(fr) Sean Penn på Allociné 
(en) Sean Penn på AllMovie 
(en) Sean Penn hos Turner Classic Movies 
(en) Sean Penn hos Rotten Tomatoes 
(en) Sean Penn hos The Movie Database 
(en) Sean Penn på Internet Broadway Database
Artikkelen har ingen egenskaper for filmpersondatabaser i Wikidata
Erlitoukulturen

Erlitoukulturen (forenklet kinesisk: 二里头文化, tradisjonell kinesisk: 二里頭文化, pinyin: Èrlǐtóu wénhuà; 1900 til 1500 f.Kr.) er arkeologenes navn på en tidlig bronsealderkultur i Kina. En radiokarbondatering i 2007 har ført til et foreslått smalere tidsspenn, fra 1750 til 1530 f.Kr.


== Navnog utbredelse ==
Navnet kommer fra det arkeologiske felt i storkommunen Erlitou i byfylket Yanshi i provinsen Henan. Kulturen strakte seg godt utover i det som i dag er provinsene Henan og Shanxi, og gjorde seg senere også gjeldende i Shaanxi og Hubei. De fleste kinesiske arkeologer antar at Erlitou er hovedsetet for Xia-dynastiet, men de fleste vestlige arkeologer er ikke overbevist om at det er en slik sammenheng mellom Erlitoukulturen og Xia-dynastiet.


== Kjennetegn og levninger ==
Fortidslevningene i Erlitou ble oppdaget i 1959, og er forblitt det største utgravningsområdet som kan knyttes til Erlitoukulturen. Funnene er spredd ut over et område på 3 km². Erlitou monopoliserte produksjonen av bronsekar for rituell bruk. 
Etter at Shang-dynastiet vokste frem gikk det kraftig tilbake med Erlitou, men stedet forble bebodd også i Shang-tidens første fase. 
Det er mulig at Erlitoukulturen utviklet seg fra Longshankulturen. 


== Referanser ==


== Se også ==
Erligangkulturen
Sanhuangwudi
Xia-dynastiet


== Litteratur ==
Liu, Li. The Chinese Neolithic: Trajectories to Early States, ISBN 0-521-81184-8
The Golden Age of Chinese Archaeology
Allan, Sarah (2007). «Erlitou and the Formation of Chinese Civilization: Toward a New Paradigm». The Journal of Asian Studies. Cambridge University Press. 66 (2): 461–496. doi:10.1017/S002191180700054X. Lee, Yun Kuen (2002). «Building the chronology of early Chinese history». Asian Perspectives: the Journal of Archaeology for Asia and the Pacific. 41 (1): 15–42. doi:10.1353/asi.2002.0006. Li, Jinhui (10. november 2003). «Stunning Capital of Xia Dynasty Unearthed». China Through a Lens. Arkivert fra originalen . Besøkt 3. februar 2009.  Arkivert 21. mars 2015 hos Wayback Machine.Liu, Li (2004). The Chinese neolithic: trajectories to early states. Cambridge University Press. ISBN 978-0-521-81184-2. Liu, Li; Xu, Hong (2007). «Rethinking Erlitou: legend, history and Chinese archaeology». Antiquity. 81 (314): 886–901.
Produktansvarsloven

Lov om produktansvar (produktansvarsloven) av 23. desember 1988 nr. 104 : med endringer, sist ved lov av 30. august 2002 nr. 67 (i kraft 1. januar 2003) ISBN 82-02-24811-6
Lov om produktansvar trådte i kraft i 1988, og dens virkeområde er "det erstatningsansvar en produsent har for skade som voldes av produkt framstilt eller satt i omsetning som ledd i hans yrke, ervervsvirksomhet eller dermed likestilt virksomhet". Begrepet "produsent" blir i loven definert til å gjelde tilvirker så vel som forhandler, importør o.a.
Produktansvar er et ansvar for følgeskader på grunn av sviktende produktkvalitet. Det stilles stor krav til produsentenes evne til å forestille seg mulig bruk – og misbruk – av produktene.
BBL

BBL, Bbl eller bbl har flere betydninger:


== BBL ==
Boligbyggelag, en organisasjonsform for etablering av borettslag
Bodø Boligbyggelag (BBL)
Bærum Boligbyggelag, et tidligere boligbyggelag (i dag en del av Asker og Bærum Boligbyggelag)
By- og bygdelista, lokalparti i Hamar
Bergensbaneløpet (BBL), årlig stafett mellom Handelshøyskolen BI (BI) og Norges Handelshøyskole (NHH)


== bbl ==
Internettsjargong og SMS-språk fra engelsk Be Back Later, «kommer tilbake senere»
Tomra Systems

Tomra Systems ASA (OSE: TOM) er et norsk industriselskap som produserer pantesystemer for drikkevareemballasje. Tomra står for TOMflaskeReturAutomat. Selskapet ble grunnlagt i 1972 av brødrene Petter og Tore Planke. Hovedkontoret ligger i Asker. 
Selskapet har satset på verdensmarkedet, og det har i 2006 over 50 000 automater utplassert i over 40 land.


== Konkurrenter ==
Tomra er verdensleder innen RVM-løsninger med 90 % markedsandel (RVM = Reverse Vending Machine). Konkurrenter:

Repant ASA
Reverse Vending Corporation
Wincor Nixdorf
Envipco
Sielaff
Trautwein


== Referanser ==


== Eksterne lenker ==
Offisielt nettsted 
(en) Tomra Systems – kategori av bilder, video eller lyd på Commons